[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "La c\u0302efa kariba literatura festivalo publikigas liston de kandidatoj por 2021; verkistoj de Trinidado kaj Tobago dominas la liston"}, {"text_idx": "#000006", "text": "Kovriloj de la libroj kiuj eniris la liston de la Premio OCM [kariba amaskomunikilo] Bocas de kariba literaturo 2021. Bildo de Bocas LitFest, redaktita kaj uzata kun permeso."}, {"text_idx": "#000007", "text": "La premio valoras 10 000 usonajn dolarojn kaj celebras librojn en tri g\u0302enroj: poezio, fikcio kaj literatura nefikcio, eldonitajn de karibaj au\u0306toroj en la antau\u0306a jaro. El la nau\u0306 kiuj estas en la listo por la premio 2021, kvin estas trinidadaj verkistoj kaj la aliaj estas el Dominiko, Gujano, Jamajko kaj Sankta Lucio [c\u0302iuj eo]."}, {"text_idx": "#000009", "text": "La poeziolisto inkluzivas literaturan veteranon, kun kolektoj elektitaj el diversaj temoj. \u201cGaubancex\u201c, nomata lau\u0306 Taino-diaj\u0302o de s\u0302tormoj, estas la unua kolekto de Celia Sorhaindo, poeto el Dominiko. S\u0302ia libro estas inspirita de la detrua efiko kiun la uragano Maria havis sur la landon en 2017."}, {"text_idx": "#000010", "text": "La jug\u0302istoj de la poezia panelo, kiuj inkluzivas la jamajkan poeton kaj prezidenton Opal Palmer Adisa, la trinidadan poetinon Danielle Boodo-Fortune\u0301 kaj la gujanan-kanadan verkiston Kaie Kellough, sentis ke la formo kaj esprimoj de la poemoj de Sorhaindo kaptis la \u201camplekson kaj vundeblecon de vivo sur insulo kaj transdonis kolektivan trau\u0306maton kiu movig\u0302as tra kaj preter doloro al tio, kio estas valora kaj ebla.\u201d"}, {"text_idx": "#000011", "text": "La j\u0302uro priskribis \u201cThe Dyzgraphxst\u201c, la duan libron de la kanadano Canisia Lubrin, kiel \u201cvojag\u0302on en kiu la signifo ofte estas senpavima vojo, sed la vojag\u0302o estas tre kontentiga\u201d, dum \u201cCountry of Warm Snow\u201c, sesa libro de la trinidada Mervyn Taylor, esploras la sperton vivi inter du landoj dum kvin jardekoj. La j\u0302urio priskribis la kolekton kiel \u201cmaloftan libron kiu legeblas kun trompa facileco [...] kiu flue movig\u0302as tra tempo kaj trans limoj, estante profunde enradikig\u0302inta en unu loko\u201d."}, {"text_idx": "#000013", "text": "La listo en c\u0302i tiu kategorio inkluzivis du debutajn romanojn kaj la plej fres\u0302an libron de antau\u0306a gajninto de la premio OCM Bocas. \u201cThese Ghosts Are Family\u201d (C\u0302i tiuj fantomoj estas familio) de la jamajka Maisy Card enprofundig\u0302as en la implikaj\u0302ojn de familio dum pluraj generacioj. La libro impresis la jug\u0302istojn per la pionira maniero en kiu g\u0302i traktas la \u201chistorion de kariba sklaveco kaj la heredaj\u0302on de trau\u0306mato kiu pasis de generacio al generacio\u201d."}, {"text_idx": "#000014", "text": "Ingrid Persaud, trinidada verkistino log\u0302anta en Britio, ricevis lau\u0306don pro \u201ckrei rolulojn por kiuj ni sentas veran korinklinon\u201d en sia unua romano \u201cLove After Love\u201d (Amo post amo), dum s\u0302ia samlandano Monique Roffey, kiu ankau\u0306 log\u0302as en Britio, plenumis sian plej novan oferton, \u201cThe Mermaid of Black Conch\u201d (La akvofeino de nigra heliko) kiu estis bone ricevita kaj lastatempe gajnis la premion Libro Costa de la Jaro."}, {"text_idx": "#000015", "text": "Roffey ne fremdas al literatura aklamo, li jam gajnis la Premion OCM Bocas en 2013 pro sia romano \u201cInsularo\u201d. Pri s\u0302ia lasta libro, la j\u0302urio diris ke \u201cg\u0302i legas kiel verko de romanisto kiu regas sian materialon kaj fokusas uzi mitikan \u201cdo\u201d [es: entonces] por paroli pri nun\u201d."}, {"text_idx": "#000016", "text": "La spektro de verkoj prezentitaj por c\u0302i tiu g\u0302enro, kiu inkluzivis verkojn de eseoj kaj memuaroj g\u0302is kultura kritiko, igis la j\u0302urion \u2013 prezidatan de Rosamond S. King, gvajana-usona verkisto Gaiutra Bahadur kaj la brita au\u0306toro Blake Morrison \u2013 kredi ke \u201ckariba nefikcio estas en bonegaj manoj\u201d."}, {"text_idx": "#000017", "text": "La \u201ckoloraj\u201d memuaroj de la trinidada Katherine Agyemaa Agard, kiu lerte enmetas vidan materialon en la rakonton, estis konsiderataj \u201ckurag\u0302e eksperimentaj\u201d, dum \u201cThe Undiscovered Country\u201d (La lando por malkovri) de Andre Bagoo resonis kiel kolekto \u201cmirinde lerta\u201d de diversaj eseoj pri c\u0302iuj temoj, de arto g\u0302is politiko: \u201cKie alie vi trovus trinidadan stratmang\u0302aj\u0302on samvalore kiel takso de la poezio de Thom Gunn, au\u0306 Dylan Thomas flatante per sokao? [eo]\u201d."}, {"text_idx": "#000020", "text": "[1] La pli vasta termino \u201ckariba literaturo\u201d g\u0302enerale rilatas al la literaturo de c\u0302iuj karibaj teritorioj sendepende de lingvo \u2013 c\u0302u verkita en la angla, hispana, franca, kariba hindustana [en] kaj nederlanda, au\u0306 unu el la multaj kreolaj lingvoj [eo]."}, {"text_idx": "#000021", "text": "Arto kaj kulturoCivitanaj komunikilojEtno kaj rasoHistorioIdeojKatastrofoLiteraturoMedioPolitiko"}, {"text_idx": "#000022", "text": "Plej novaj artikoloj pri Karibio"}, {"text_idx": "#000023", "text": "Kial Trinidado kaj Tobago impostas librojn?"}, {"text_idx": "#000024", "text": "Vojag\u0302o tra tri kontinentoj: 150 jaroj da migrado de hindaj karibianoj al Nederlando"}, {"text_idx": "#000025", "text": "Enketistoj en Gujano asertas ke tragedian incendion ekigis malkontenta lernanto pro konfiskita telefono"}]